./data/phi1351/phi005/phi1351.phi005.perseus-lat1.xml
Cornelius Tacitus
deportatusque in insulam Sardiniam Cassius, et senectus eius expectabatur  Silanus tamquam Naxum deveheretur Ostiam amotus, post municipio Apuliae, cui nomen Barium est, clauditur  illic indignissimum casum sapienter tolerans a centurione ad caedem misso corripitur; suadentique venas abrumpere  animum quidem morti destinatum ait, sed non remittere percussori gloriam ministerii  at centurio quamvis inermem, praevalidum tamen et irae quam timori propiorem cernens premi a militibus iubet  nec omisit Silanus obniti et intendere ictus, quantum manibus nudis valebat, donec a centurione vulneribus adversis tamquam in pugna caderet